Doi români din Italia au vrut să se îmbogăţească rapid, însă au confundat casa de marcat cu cântărul din brutărie în care au intrat să fure,potrivit observator.tv.

Întreaga poveste s-a petrecut în oraşul Riposto, din provincia Catania.Conform Non e La Radio , românii au intrat în brutărie, au ameninţat-o pe angajata aflată în interior însă, în loc să fure casa de marcat, au fugit cu un cântar electronic.

Cei doi s-au îndepărtat cu un scooter de locul faptei, însă au fost prinşi rapid de un echipaj de poliţie.

Românii, de 18 şi 25 de ani, au fost reţinuţi, iar marfa a fost înapoiată reprezentanţilor brutăriei.